SARLNUUS SONDAG 17 FEBUARIE 2008 


U luister na ZS6SRL die amptelike radiostasie van die Suid-Afrikaanse Radioliga, 
die nasionale vereniging vir amateurradio in Suid-Afrika, met `n nuusbulletin 
wat elke Sondag om 08:15 SAT in Afrikaans en om 08:30 SAT in Engels uitgesaai 
word. Om na oudio via die web, of d.m.v. Echolink deur ZSGFCS te luister, 
besoek www.sarl.org.za, klik op ARMI en volg die koppelings soos aangedui. 

Hierdie, en vorige bulletins, kan van www.sarl.org.za afgelaai word en u kan ook 


daar inteken om toekomstige bulletins per e-pos te ontvang. 


U nuusleser vanoggend is Johan, ZSGJPN, vanuit Pretoria met herleidings op 
28,325, 14,235, 10,130, 7,066 en 3,695 MHz ESB asook, 51,400, 438,825 en 1 297 
MHZ FM in die Pretoriagebied. (Ander nuuslesers verander soos toepaslik). 


STIL SLEUTEL 


Dit is met skok en leedwese dat ons moet aankondig dat Lawry, ZS5HV, op 
Dinsdagaand 12 Februarie koelbloedig doodgeskiet is toe hy en sy eggenote 
Margaret na 'n aand uit tuisgekom het. 


Ons innige meegevoel aan Margaret, hulle familie en vriende. 
(POUSE) 
In die nuus vandag; 


BHEF/UHF-KOMPETISIE PRETORIAKLUB LOOP WEG MET YAESU- 
HANDDRARADIO 


KONSEP KLI-REGULASIES IN DIE STAATSKOERANT GEPUBLISEER 


BACAR-GROEP VERGADER OP SATERDAG 23 FEBRUARIE BY DIE 
NARS 


LANSERING VAN SUMBANDILASAT ONBEPAALD VERTRAAG 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


BHEF/UHF-KOMPETISIE PRETORIAKLUB LOOP WEG MET YAESU- 
HANDDRARADIO 


Piet Badenhorst, ZS6G, die SARL se BHF-bestuurder BHF/UHF-kompetisie 
het die uitslae van die BHF/UHF-kompetisie wat in September 2007 gehou was, 
aangekondig. Die Pretoria Amateurradioklub, ZS6PTA, het `n wegholoorwin- 
ning behaal met `n puntetelling van 903 890 punte. Die volgende in lyn is 
ZS2AGP met 596 931 punte gevolg deur ZS5GNW 5 312 punte, ZR2GLP 3 211 
punte, ZS2U 2 308 punte en ZUST 213 punte. 


596 931 points followed by 4S5GNW 5 312 points, ZR2GLP 3 211 points, ZS2U 
2 308 points and ZUST 213 points. 


As die algehele wenner sal die Yaesu-handdraradio, wat deur Kobus Conradie 
van Lets Play Radio geskenk is, aan ZS6P'TA oorhandig word. Veels geluk aan 
die Pretoria Amateurradioklub en al die wenners. 


Die eerste been van 2008 se BHF/UHF-kompetisie strek vanaf 12:00 SAT 
Saterdag 15 Maart tot 12:00 SAT op Sondag 17 Maart. Die kompetisiereëls 
kan gevind word in die Kompetisiehandboek wat beskikbaar is vanaf 
www.sarl.org.za. 


KONSEP KLI-REGULASIES IN DIE STAATSKOERANT GEPUBLISEER 


OKOSA het `n kennisgewing van voorneme om regulasies in verband met teg- 
niese standaarde vir Kraglyntelekommunikasie op te stel, gepubliseer. Die keer- 
datum vir kommentaar is 6 Maart 2008. 


Die SARL glo dat die voorgestelde regulasies nie voldoende is om om die HE- 
spektrum teen skadelike steuring te beskerm nie, en dat indien steurings on- 
dervind word, die versagtende proses onvoldoende is. Die SARL wer aan `n 
kommentaardokument wat voor die keerdatum aan OKOSA oorhandig sal word. 


Radioamateurs, kortgolfluisteraars en ander gebruikers van die HEF-spektrum 
word uitgenooi om insette aan die SARL te lewer vir insluiting in die dokument. 
Dit moet voor 23 Februarie per e-pos aan plc@sarl.org.za gestuur word. Vir meer 
besonderhede aangaande KLT en `n afskrif van die konsepregulasies, besoek 
www.sarl.org.za, en volg die koppelings. 


BACAR-GROEP VERGADER OP SATERDAG 23 FEBRUARIE BY DIE 
NARS 


Die BAGAR-groep sal om 11:00 op Saterdag 23 Februarie in die NARS 
byeenkom om die BAGAR-projek vir 2008, wat bedoel is om gedurende die 
Mei/Junie tydgleuf gelanseer te word, bespreek. Besonderhede aangaande die 
projek kan gevind word by www.amsatsa.org.za. 


LANSERING VAN SUMBANDILASAT ONBEPAALD VERTRAAG 


Sumbandilasat sit steeds veilig in die skoon kamer van Sunspace. Sumbandilasat, 
wat `n amateurradioloonvrag insluit, moes verlede jaar reeds vanaf 'n Russiese 
duikboot gelanseer gewees het, maar reëlings het versuur toe die twee verdedig- 
ingsorganisasies nie oor `n wederkerige satellietooreenkoms kon ooreenkom nie. 
Dit word verstaan dat die Suid-Afrikaanse Ministerie van Buitelandse Sake 
verlede week in Rusland was as lid van `n tegniese en wetenskaplike samew- 
erkingssending en dat `n alternatiewe lanseringsmoontlikheid moontlik bespreek 
sou wes. Geen amptelike kommentaar was ten tye van ter perse gaan beskikbaar 
nie. 


WES-KAAP SE RTA BOU MOMENTUM OP 


Alle voorbereidings vir die SARL se dag van Radiotegnologie-in-Aksie op 8 
Maart is in orde en gebeurtenis verkry momentum. Een van die interessante 
aanbiedings sal wees die aanwending van WiFi om lede van `n klub toegang tot 


die klub se databasis te verleen en toegang tot die internet sowel as doe wêreld- 
wye web. `n Gedeelte van die WiFi-spektrum val binne `n amateurfrekwensie 
toekenning. Chris Scarr van die Port Elizabeth Amateurradiovereniging sal `n 
lesing aanbied oor PEARS se WiFi-projek en al die tegniese, operasionele en 
lisensiebesonderhede met u deel. 


Vir die tuisbouer sal Karl Canitz wys hoe om `n kragbron uit skrootkompo- 
nente of komponente uit die rommelkas te bou. Hy sal verskeie voorbeelde van 
tuisbouprojekte demonstreer. 


Die volledige RYA-program is beskikbaar op www.sar.org.za, kies aktiwiteit in 
die linkerhandse spyskaart en klik op RTA. Om `n afskrif in u posbus te laat 
besorg, stuur `n e-pos aan rta@sarl.org.za met RTA in die onderwerplyn. Ver- 
tel u vriende van hierdie aanbieding en bring jongmense wat in elektronika en 
kommunikasie belangstel saam. 'Toegangsgeld is R20 maar studente en skoliere 
geniet gratis toegang. 


KOMPETISIENUUS 
BHEF/UHF NAELLOOP 


Die eerste BHF/UHF-Naelloop word op Sondag 24 Februarie vanaf 16:00 tot 
17:00 SAT gehou. Dit is `n genotvolle geleentheid om kontakte tussen radioa- 
mateurs op 2 meter en 70 cm te bevorder. Alle modusse op 2 meter en 70 
cm volgens die TARU-Streek 1 en SARL BHF/UHF-bandplanne mag gebruik 
word en `n RS(T) verslag en Maidenhead ruitverwysing word uitgeruil. Elke 
OSO tel 2 punte, die finale telling word bepaal deur die @SO-punte te ver- 
menigvuldig met die aantal ruitblokke gewerk. Logstate moet teen 10 Maart 
per e-pos gestuur word aan zs6pjb@gmail.com of per slakkepos aan Die BHEF- 
Kompetsiebestuurder, Piet Badenhorst, Posbus 4452, Witrivier, 1240. 


SARL HAMNET 40 m GESIMULEERDE NOODKOMPETISIE 


Die jaarlikse SARL HAMNET 40 meter gesimuleerde Noodkompetisie word 
vanaf 14:00 tot 16:00 SAT op Sondag 2 Maart gehou. Dit is `n foon alleen 
kompetisie tussen radioamateurs in Suid-Afrika, Namibië, Botswana, Zimbabwe, 
Swaziland, Mozambigue, Lesotho, Marioneiland en Suid-Afrikaanse Antarktika. 
Slegs kontakte met hierdie areas sal tel. Meer besonderhede in volgende week 
se bulletin. 


MEGASNUFFELMARK IN PRETORIA 


Die Pretoria Amateurradioklub, ZS6PTA, hou `n snuffelmark op Saterdag 8 
Maart 2008. Die snuffelmark sal soos gewoonlik op die Suid-Kampus van die 
Universiteit van Pretoria, op die hoek van Universiteit- en Lynnwoodweg, gehou 
word en die aanvangstyd is 08:00. 


Almal, klubs en persone wat nie aan klubs behoort nie, is welkom. Kom besoek 
gerus die Megasnuffelmark in Pretoria. Skakel Almero, ZS6LDP, by (H)(012) 
567 3722 of op 082 908 3359, indien u `n tafel wil bespreek of meer besonderhede 
benodig. 


VERSOEK VAN SARL-NUUSREDAKTEUR 


Dit is met groot waardering dat daar bulletinlesers van klubs is wat SARLNuus 
weer tydens hulle klubbulletins heruitsaai. Dit het egter al in die verlede gebeur 
dat dit vir die nuusredakteur nie moontlik was om die bulletins op die SARL 
se webwerf te plaas nie en die SARL se bulletin hulle dus nie bereik nie. Dit 
sal waardeer word indien klubbulletinlesers hulle e-posadres aan die SARL se 
nuusredakteur sal stuur sodat indien hierdie probleem weer in die toekoms, maar 
hopelik nie, ondervind sal word, die redakteur die bulletins direk per e-pos aan 
diegene kan stuur. Die e-posadres is gth@absamail.co.za. 


HE-VOORTPLANTINGSVOORSPELLING 


Hannes Coetzee, ZS6BZP, rapporteer dat die verwagte sonaktiwiteitsvlak die 
komende week baie laag gaan wees. Die geomagnetiese veld sal oor die algemeen 
stil wees. Die voorspelde effektiewe sonvlektelling sal gedurende die komende 
week minder as 5 wees. Die verwagte DX-toestande is goed vir die Noord-Oos 
en Noord-Wes paaie maar vrotterig vir die hoofsaaklik Noordelike rigtings. 


15 m en 20 m is die beste keuse vir DX met moontlike 15 en 20 m-openinge 
vanaf 14:00 SAT na Indië. Daar is `n moontlikheid van kort, Hou 20 m-openinge 
na, Australië vanaf ongeveer 08:00. Vanaf ongeveer 16:00 is daar moontlike kort, 
flou 15 en 20 m-openinge na Europa. Vanaf ongeveer 18:00 is daar moontlike 
flou 15, 20 en 80 m-openinge na die VSA. 


10 MHz lyk na sononder bruikbaar vir die morskkode -en digitale entoesiaste. 


Plaaslike toestande gaan gedurende die dag op 40 m goed wees. 30 m behoort 
gedurende die middel van die dag goeie resultate oor die langer afstande te 
lewer. 


Saans is 80 m die beste keuse. Dit is nou as die donderstorms en staties vir jou 
'n kans gaan gee. 


Onthou dat hierdie net `n voorspelling is en dat HF jou steeds kan verras. Skakel 
jou stel aan, luister en roep ook C@ om seker te maak dat jy deel van die 
opwinding is. 


Besoek gerus www.spaceweather.co.za vir meer inligting. 
DAGBOEK VAN GEBEURE 


24 Februarie - BHF/UHF-naelloop; 2 Maart - Hamnet 40 m gesimuleerde nood- 
kompetisie; 8 Maart - RTA in Kaapstad. 8 Maart Pretoriaklub se megasnuifel- 
mark; 31 Maart - Sluitingsdatum vir stadium 1 van 2008 se konstruksiekom- 
petisie. 11 tot 13 April SARL AJV in Bloemfontein; 


SARL nuus nooi klubs en individue uit om nuusberigte wat vir radioamateurs en 
kortgolf luisteraars van belang is in te stuur. Indien moontlik, plaas nuusberigte 
in beide Afrikaans en Engels op www.sarl.org.za/newsinbox.asp nie later nie as 
die Donderdag wat die bulletindatum voorafgaan. 


Die SARL nooi u ook om na die program Amateur Radio Mirror International, 
wat om 10:00 SAT op 145,750 MHZ in die Pretoriagebied met herleidings op 7 
(082, 7 205 en 17 590 kHrz, te luister. Vir oudiostrome en Echolink deur ZS6FCS, 
besoek www.sarl.org.za, klik op ARMI en volg die skakels. `n Heruitsending vind 
Maandagaande om 21:00 SAT op 3 215 kHz plaas. Sentech borg die uitsendings 
op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
George, ZSONE, saamgestel is. 


'n Voorspoedige week word aan almal toegewens, 738. 


/EX 


